
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2017. március 22-i ülésére)
TÁRGY:
Pályázat benyújtása az efop-3.3.4-17 kódszámú „A NÉPMESEI ANYANYELVI KOMPETENCIAFEJLESZTŐ SZERPÉNEK ERŐSÍTÉSE AZ INFORMÁLIS ÉS NON-FORMÁLIS TANULÁSBAN” című pályázati kiírásra
2017. február 10. napján jelent meg Magyarország Kormányának felhívása a kulturális intézmények, illetve fenntartóik részére a kulturális intézményekben megvalósuló, a köznevelést kiegészítő, népmesével kapcsolatos informális és nem formális tanulást biztosító szolgáltatások, tevékenységek, új tanulási tartalmak, valamint programkínálat fejlesztése érdekében. 

A projekt célcsoportja: alap- és középfokú oktatásban részt vevők, végzettség nélküli iskolaelhagyásban veszélyeztetett gyermekek, korai iskolaelhagyók és az óvodások.

A projekt keretében legalább egy NépmesePont létrehozása és működtetése, valamint az alábbi tevékenységek megvalósítása kötelező:
1. Kompetenciafejlesztéshez kapcsolódó tevékenységek:
· NépmesePont foglalkozások megtartásához kapcsolódó munkaterv, tematikák kidolgozása, a népmese témakörében informális és nem formális tanulási formák szervezése és megvalósítása (klubfoglalkozás, műhelyfoglalkozás; művészeti, alkotó (színjátszó, népmesemondó, meseíró stb.), csoport működtetése; élőszavas mesemondás; kulturális óra; népmesemondó versenyek és felkészítő programok kialakítása és megvalósítása)
· a magyar népmesekinccsel és a NépmesePonttal kapcsolatos digitális tartalmak elkészítése és internetes közzététele.
A tevékenységek közül 12 havonta legalább 5 féle, összesen 10 db informális/nem formális tanulási forma szervezése és megvalósítása kötelező.

2. Szakmai megvalósítók (pl.: pedagógusok, önkéntesek és kulturális intézmények szakemberei) részére szakmai programok szervezése.
3. Kommunikációs tevékenység (kommunikációs kampány, rendezvények megvalósítása; a NépmesePont tevékenységét népszerűsítő kiadványok, disszeminációs eszközök előállítása)

A népmesekincs feldolgozáshoz és gyakorlati alkalmazásához kapcsolódó alábbi tevékenységek önállóan választhatóak:
· hazai gyakorlatok felkutatása, tapasztalatok megismerése magyar népmese szakmai napok szervezése

· a magyarországi nemzetiségek (különösen romák) mesevilágának feldolgozásával, illetve a romák mesevilágának kulturális vonatkozásaival kapcsolatos tevékenység

· meseszövegek, gyűjtések digitális közzététele

· népmesemondással kapcsolatos hangzó-, illetve képi anyag készítése.
A projekt keretében 1 db NépmesePont kialakítása, 30 db informális és nem formális tanulási program megvalósítása és 1 db NépmesePont tevékenységét bemutató népszerűsítő kiadvány elkészítése kötelező, a tanulási programokban részt vevő személyek közül a hátrányos helyzetű tanulók, gyermekek arányának el kell érnie az 5%-ot.
Legalább 5 db különböző nevelési-oktatási intézménnyel – melyből legalább egy intézmény a támogatást igénylő székhelyétől eltérő településen van - a fenntartási időszak végéig tartó időtartamra együttműködési megállapodást kell kötni. Egy együttműködési megállapodás csak egy nevelési-oktatási intézményre vonatkozhat, és minden megállapodásnak legalább egy nem formális, informális foglalkoztatási formát kell tartalmaznia. 
A projekt keretében együtt kell működni a Hagyományok Házával, az együttműködési megállapodást a támogatási szerződés megkötésekor be kell nyújtani. Az együttműködés keretében a Hagyományok Háza a NépmesePont végleges belső installációs kialakítását jóváhagyja, a NépmesePont éves munkatervét és beszámolóját véleményezi, a projekt népmese gyűjteményeit és szakmai eredményeit közzétételi céllal meg kell küldeni a Hagyományok Házának, illetve a Hagyományok Háza által megjelölt szakmai eseményen évente legalább egyszer részt kell venni.
Az együttműködési megállapodások részleteinek kidolgozása folyamatban van.
A projekt keretében évente legalább 500 fő, 7-24 éves korú gyermeket és fiatalt kell informális, nem formális tanulási programba bevonni. A projekt megvalósítás befejezésétől számított 5 évig, évente minimum 3 nem formális tanulási programot kell megszervezni és lebonyolítani.
A projekt fizikai befejezésére a projekt megkezdését vagy amennyiben a projekt támogatási szerződés hatályba lépéséig nem kezdődött meg, a támogatási szerződés hatályba lépését követően 36 hónap áll rendelkezésre, a projekt megvalósítását legkésőbb a támogatási szerződés hatályba lépését követően két hónapon belül meg kell kezdeni. A támogatási kérelmek benyújtására az első értékelési szakaszban 2017. év 03. hó 27. naptól 2017. év 05. hó 03. napig van lehetőség.

Támogatási kérelmet közművelődési intézmény vagy fenntartója, működtetője; közművelődési közösségi színteret fenntartó önkormányzat; közművelődési megállapodással rendelkező és közművelődési intézményt, közművelődési közösségi színteret, népi kézműves alkotóházat fenntartó, működtető szervezet; népi kézműves alkotóház, közösségi népi kézműves alkotóház vagy ezek fenntartói; könyvtár, továbbá fenntartója, muzeális intézmények vagy fenntartóik; közlevéltárként vagy magánlevéltárként bejegyzett levéltárak és előadó-művészeti szervezetek jogosultak benyújtani.

Támogatás formája vissza nem térítendő támogatás, melynek mértéke az elszámolható költségek 100%-a. Az igényelhető támogatás összege legalább 50 millió Ft, de legfeljebb 80 millió Ft; az igényelhető összeg a támogatást igénylő által megvalósított tanulási programok száma alapján kerül meghatározásra. A megítélt támogatás legfeljebb 25 %-áig a NépmesePont kialakításához elengedhetetlen felújítási munkák és felszereléséhez, valamint a programokhoz szükséges, projekthez szorosan kapcsolódó és nélkülözhetetlen eszközök beszerzése támogatható. Támogatott projektek esetében az utófinanszírozású tevékenységekre igénybe vehető maximális előleg mértéke a megítélt támogatás 100%-a.

Kiskőrös Város Önkormányzata a pályázati kiírás tartalmi és formai követelményeit figyelembe véve maximum 50.000.000 Ft összegű támogatás elnyerése érdekében pályázatot kíván benyújtani, mely összeg elnyeréséhez évente 10-12 db tanulási programot kíván megvalósítani.
A fentiek alapján javaslom, hogy a Képviselő-testület az EFOP-3.3.4-17 kódszámú pályázat során maximum 50.000.000 forint összegű támogatás elnyerése érdekében a határozat-tervezet szerint döntsön.

Kiskőrös, 2017. március 13.
Domonyi László sk.

polgármester
HATÁROZAT-TERVEZET
A Képviselő- testület: 

1. egyetért a maximum bruttó 50.000.000,-Ft összköltségű népmesével kapcsolatos informális és nem formális tanulást biztosító szolgáltatások, tevékenységek megvalósításával.
2. egyetért azzal, hogy a beruházás megvalósítása érdekében az Önkormányzat pályázatot nyújtson be, az EFOP-4.1.8-16 kódszámú „A népmese anyanyelvi kompetenciafejlesztő szerepének erősítése az informális és non-formális tanulásban” című pályázati kiírás keretében – 50 millió forint összegű vissza nem térítendő pályázati forrás elnyerésére.

3. egyetért azzal, hogy az Önkormányzat együttműködési megállapodást kössön 5 db nevelési-oktatási intézménnyel és a Hagyományok Házával.
4. felkéri a polgármestert, hogy a 2017. évi költségvetési rendeletet soron következő módosítását - a fentiek figyelembevételével - terjessze elő.

5. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, az együttműködési megállapodások megkötésére valamint nyertes pályázat esetén a Támogatási szerződés aláírására.

Felelős: 
polgármester
Határidő:
2017. május 3. (a pályázat benyújtásának napja)

